ডিএসই’র তথ্যমতে, সরকারি ছুটি থাকায় পহেলা সেপ্টেম্বর লেনদেন না হওয়ায় বিদায়ী সপ্তাহে মোট ৪ কার্যদিবসে লেনদেন হয়েছে ৩ হাজার ৫৩ কোটি ৮৭ লাখ ৬৯ হাজার ৫৬৬ টাকা। এর আগের সপ্তাহে ৫ কার্যদিবসে লেনদেন হয়েছিলো ২ হাজার ৯১৯ কোটি ৭০ লাখ ৯৪ হাজার ৩৩৫ টাকা। যা আগের সপ্তাহের তুলনায় ১৩৪ কোটি টাকা বেশি। শতাংশের হিসেবে ৪ দশমিক ৬০ শতাংশ বেশি। বিদায়ী সপ্তাহে মোট লেনদেনের মধ্যে ‘এ’ ক্যাটাগরির কোম্পানির শেয়ারের লেনদেন হয়েছে ৯৩ শতাংশ। যা পুঁজিবাজারের জন্য ইতিবাচক।